અમદાવાદઃ નડિયાદ નજીક અાવેલા રસુલપુર ગામમાં પત્નીએ જમવાનું ન બનાવતાં ઉશ્કેરાયેલા પતિએ પત્નીને જીવતી સળગાવી મોતને ઘાટ ઉતારતા અા ઘટનાએ અરેરાટી ફેલાવી છે. નડિયાદ નજીકના રસુલપુર ગામે ખેતમજૂરી કરી ગુજરાન ચલાવતાે વિનોદ સોમાભાઈ પગી સાંજના સમયે ઘરે અાવ્યો હતો અને તેની પત્ની શાંતાબહેન પાસે જમવાનું માગ્યું હતું, પરંતુ શાંતાબહેને જમવાનું ન બનાવ્યું હોવાનું કહેતા વિનોદ ઉશ્કેરાઈ ગયો હતો અને બંને વચ્ચે જોરદાર ઝઘડો થયો હતો. અાવેશમાં અાવી ગયેલા વિનોદે ઘરમાંથી કેરોસીનનું ડબલું ઉપાડી શાંતાબહેન પર છાંટી દિવાસળી ચાંપી દેતાં અા મહિલા ગંભીરપણે દાઝી જતાં તેને વડોદરાની સયાજીરાવ હોસ્પિટલમાં સારવાર માટે ખસેડવામાં અાવી હતી જ્યાં સારવાર દરમિયાન તેનું મોત થયું હતું. પોલીસે ખૂનનો ગુનો દાખલ કરી અારોપીની ધરપકડ કરવાની તજવીજ હાથ ધરી છે.